cyanic-selkie/wikianc huggingface dataset:
Anne Clausdatter
Anne Clausdatter giftet seg i 1692 med generalmajor Johan Arnold (død 1709) som hadde kjøpt Borgestad gård. De fikk ikke barn sammen (men ovennevnte feltmarskalk Arnold var altså en sønn av generalmajoren i dennes første ekteskap). Anne drev aktivt næringsvirksomhetene fra Borgestad mens mannen var i offiserstjeneste.
Anne Clausdatter var datter til lagmann og bruks- og godseier Claus Andersen (1624–1681), Skien, og Anne Christensdatter. Faren var ansett som en av Norges rikeste menn i sin levetid og moren var datter av Christen Andersen og Anne Gundersdatter på Borgestad gård. Foreldrene var fetter og kusine, og begge var etterkommere etter Jørgen von Ansbach. Anne Clausdatter var søster til overhoffrettsassessoren Anders Claussen som eide storgården Nordre Brekke i Skien, som var arvet etter faren deres.
I dag har vi minner om Anne Clausdatter i et vakkert, malt portrett som henger på Borgestad gård, og ikke minst i visen om Stolt Anne på telemål, skrevet av presten Hans Paus (som var Annes firmenning som etterkommer etter Jørgen von Ansbach, samt gift med Annes kusine), en vise som gav uttrykk for at hun var populær blant bøndene i Telemark.
Første verset av visen er gjengitt slik i Jon Lauritz Qvislings bygdebok for Gjerpen:
Ifølge Olav Dalgard er tittelen og åpningslinjene i Ibsens Fru Inger til Østeraad «ei tydelig parafrase» av Stolt Anne.
Ann-Iren Haugen
Ann-Iren Haugen (født 1965) er en tidligere håndballspiller som har spilt på lag som Gjerpen og Bækkelaget. Hun har arbeidet som politi og daglig leder.
Haugen har utdannelse fra blant annet Politihøyskolen og Norges idrettshøgskole med en Bachelorgrad i idrettsvitenskap. Hun har arbeidet ved ulike politidistrikter på Østlandet i ni år og har også hatt engasjementer som høgskolelærer, blant annet ved Politihøyskolen. Hun har som politi jobbet innen fagområdet profilering og identitet. Fra 2005 til 2012 var hun markedssjef i det interkommunale foretaket Vekst i Grenland, og fra 2012 til 2014 hadde hun stillingen som markeds- og bedriftsutvikler i ØPD Group. I august 2014 tiltrådte hun stillingen som daglig leder i Ungt Entreprenørskap Telemark.
På 1980- og 1990-tallet var hun en aktiv håndballspiller for blant annet Gjerpen, Lunner og Bækkelaget. Hun var med å ta sølv i europacupen (city cup) for Bækkelaget i 1994 og for Gjerpen i 1996. Hun har også flere serie- og cupmesterskap for nevnte klubber. Hun la opp i 1997.
I 1999 deltok hun i realityserien Robinsonekspedisjonen. Året etter var hun en av programlederne i TV3s Etterlyst.
Regjeringen Moltke I
Regjeringen Moltke I var Danmarks regjering 22. mars 1848–16. november 1848. Den kalles også Marsministeriet. Regjeringen ble dannet etter marsrevolusjonen og var Danmarks første regjering etter eneveldets fall.
Endringer: 24. mars, 6. april og 1. november.
Ardleigh Green
Ardleigh Green er et forstadsområde i distriktet Havering i østlige London. Det er lokalisert 25 km øst-nordøst for Charing Cross. Stedet har et lite utvalg av butikker, to grunnskoler og en høyskole. Det er bussforbindelse til Hornchurch, Gidea Park og Romford.. Stedet var kjent som Hardley Green fra til minst tidlig på 1600-tallet.
Toponymi
Stedsnavnet Ardleigh er en forvanskning av et eldre navn, Haddeleye, i betydningen «rydning på heia» eller «rydning hvor det er lyng», fra angelsaksiske hæth og lēah. Stedet ble fortsatt referert til som Hardley Green så sent som 1883 da dette navnet opptrådte på et kart fra Ordnance Survey. Det opprinnelige navnet er blitt dokumentert på 1300-tallet.
Sabbatsbergs sjukhus
Sabbatsbergs sjukhus ligger mellom Torsgatan, Vasaparken, Tegnérgatan på Barnhusbron og Dalagatan i Vasastaden, Stockholm sentrum.
Historie
Bystyret i Stockholm bestemte seg 2. desember 1872 for å bygge sykehuset. Sykehuset ble designet av arkitekt Ernst Jacobsson og ble bygget i henhold til paviljongsystemet. Det åpnet 21. januar 1879 med 340 plasser, delt inn i tolv avdelinger. I andre halvdel av 1884 ble elektriske lys installert, og i år 1900 ble Sabbatsberg det første sykehuset i Stockholm til å ha et røntgenapparat. Sykehuset ble utvidet og modernisert i flere stadier. På slutten av 1960-tallet ble flere av de gamle sykehusbygningene revet og erstattet med nye som ble åpnet rundt år 1970.
Mordet på Olof Palme
I 1986 ble Sveriges daværende statsminister, Olof Palme og hans kone, Lisbet, fraktet til dette sykehuset etter å ha blitt skutt på åpen gate midt i Stockholm. Olof Palme døde rett etter ankomsten. Lisbet Palme ble skrevet ut dagen derpå.
Meis
Meis kan referere til:
UCL Institute of Education
UCL Institute of Education (IoE) er lærerutdanningsfakultetet ved University College London. Fram til 2014 var IoE et kollegium under University of London. Det tilbyr høyere utdanning innen pedagogikk, og driver forskning omkring utdannelse. Instituttet ble grunnlagt i 1902 som en lærerhøyskole.
Det er pr. 2005 omkring 1000 studenter (postgraduate), 600 forskningsstudenter og et stort antall mastergradstudenter.
Hovedbygningen ligger på Bedford Way i Bloomsbury og ble designet av Denys Lasdun.
Peria lamis
Peria lamis er en sommerfugl som tilhører gruppen Biblidinae i den store familien flikvinger (Nymphalidae). Arten finnes i den Neotropiske økosonen.
Utseende
En ganske liten sommerfugl med runde vinger. Oversiden er ensfarget mørkbrun. Undersiden er brunoransje med en brun tverrstrek, her ligner den sterkt på den beslektede Nica flavilla, men den mangler noen hvite flekker som N. flavilla har.
Utbredelse
Arten er utbredt i det nordlige Sør-Amerika.
Innsjøduskgjelledøgnflue
Innsjøduskgjelledøgnflue eller Innsjøsanddøgnflue (Ephemera vulgata) er en døgnflue som tilhører familiegruppen duskgjelledøgnfluer,
Karel Vik
Karel Vik (født 4. november 1883 i Hořice, Böhmen, død 8. oktober 1964 i Turnov) var en Tsjekkisk kunstner. Han ble uteksaminert fra kunstakademiet i Praha i 1908. Vik er særlig kjent for sine tresnitt-arbeider.
Innsjøduskgjelledøgnflue
Voksne (imago)
Kroppen er 14-25 millimeter lang. Brunlig på farge. Vingene er trekantet og holdes rett opp og ut fra kroppen i hvile. Lengst bak på bakkroppen er det tre haletråder (cerci).
Den kan skilles fra Elveduskgjelledøgnflue (E. danica) på de mørke markeringene på oversiden av bakkroppen. Innsjøduskgjelledøgnflue har mørke markeringer på alle ledd, unnatt det første og siste. Elveduskgjelledøgnflue har slike markeringer bare helt bakerst.
Nymfer/larver
Larvene er mellom 18-25 millimeter lange og har tydelige parvise flekker på oversiden av alle bakkroppsleddene.
Levevis
Innsjøduskgjelledøgnflue finnes der vannet er klart (reint), ved små bekker og vann med sandbunn, silt og mudder. Den er en av de største artene i Norge. De voksne flyr fra mai til september.
Innsjøduskgjelledøgnflue lever mesteparten av sitt liv som larver eller nymfer, i ferskvann, i mindre innsjøer, bekker og større elver. De voksne spiser ikke.
Eggene slippes av hunnen ned på vann overflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 2 år.
Innsjøduskgjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
Allkunne
Allkunne var et digitalt oppslagsverk på nynorsk, lansert i 2009 og drevet som et selvstendig nettsted fram til 2022. I årene 2020 til 2022 ble artikler fra Allkunne overført til og innlemmet i Store norske leksikon og allkunne.no lagt ned, - en prosess sluttført 8. juni 2022.
Nettstedet var drevet av Allkunne AS, opprinnelig eid av Det Norske Samlaget og Nynorsk kultursentrum, fra august 2012 kun av sistnevnte og finansiert gjennom tilskudd fra Kulturdepartementet. Sommeren 2020 kjøpte Store norske leksikon Allkunne. Grunnstammen av artikler på Allkunne omhandlet nynorsk kulturhistorie, men disse var over tid blitt supplert av noen tusen artikler oversatt fra Caplex nettleksikon. Nettstedets redaktør fra 2010 til 2016 var Audhild Gregoriusdotter Rotevatn. Per Magnus Sandsmark var fra 2017 ansvarlig redaktør. Allkunne hadde i slutten av 2020 over 25,000 leksikonartikler på nynorsk.
Historie
På konferansen «nynorsk innhald på Internett» i november 2004 ble prosjektet om et nynorsk leksikon drøftet. I forprosjektet ble det lagt vekt på at det skal være en fast redaksjon som sikrer kvalitet og brukervennlige løsninger. Forlagene Det Norske Samlaget og Cappelen er med på samarbeidet, men man har kommet frem til at det trengs støtte i tillegg. Man regner med at et slikt leksikon vil være et økonomisk underskuddsprosjekt, men argumenterer for leksikonet med at prosjektet vil være kulturelt viktig.
Sommeren 2010 bestod leksikonet av litt over 350 biografiske artikler, 550 artikler med kronologi over hendelser av betydning for nynorskbevegelsen og 110 artikler om kommuner. I august 2012 hadde antall artikler vokst til om lag seks tusen. Allkunne passerer ti tusen artikler i 2013.
Finansiering til et nynorsk nettleksikon ble sikret i «Soria Moria-erklæringen», det politiske grunnlaget for Stoltenberg II-regjeringen. «Regjeringen vil (...) stimulere til økt bruk av nynorsk i media, og bidra til finansiering av et nettbasert nynorsk leksikon.»
I 2006 og 2007 fikk Allkunnes forprosjekt 1,5 millioner i støtte årlig over statsbudsjettet. I 2008 fikk Allkunnes pilotprosjekt 1001 tekstar 1,62 millioner i statsstøtte gjennom øremerkede tilskudd til Samlaget for «produksjon av internettartiklar om nynorsk kulturhistorie». I 2009 er statsstøtten videreført som ikke øremerkede tilskudd. I august 2008 ble selskapet Allkunne AS «som skal gjennomføre prosjektet på ein måte som sikrar at pengane blir nytta effektivt». I 2010 og 2011 fikk Allkunne støtte på henholdsvis 1,75 og 1,8 millioner kroner
Ved årsskiftet 2009/2010 kjøpte Allkunne AS fra Cappelen Damm AS rettighetene til å publisere det meste av stoffet i det nå nedlagte Caplex nettleksikon. Dette leksikonet, som ble nedlagt 1. juni 2011, hadde på det meste 64,000 svært korte oppslagsord. Avtalen sikrer at Allkunne skal kunne utgi artikler fra Caplex etter at «alle tekstane ble vurdert og oppdatert av fagkonsulentar», og deretter oversatt fra bokmål til nynorsk.
I 2019 ble Allkunne nominert til Språkprisen.
Sommeren 2020 kjøpte Store norske leksikon Allkunne. Da hadde Allkunne 26000 artikler. De neste to årene ble deler av dette innholdet innlemmet i Store norske leksikon, et arbeidet som var ferdig sommeren 2022. Da var 1803 artikler overført fra Allkunne, enten som nye artikler eller ved at man utvidet eksisterende SNL-artikler. Etter dette hadde Store norske leksikon i alt 17500 artikler på nynorsk.
Offentlig omtale
I januar 2011 ble det kjent at Allkunne ved daglig leder og redaktør Audhild Gregoriusdotter Rotevatn hadde sendt et krav til Wikipedia på nynorsk om 75,000 kr for brudd på opphavsretten, da en artikkel på var ren avskrift fra Allkunne. Artikkelen ble slettet, men Rotevatn mente at dette var brudd på norsk lov og måtte få følger. Senere ble det bestemt at kravet ikke ville bli rettslig etterfulgt.
Matt Dallas
Matthew Joseph Dallas (født 21. oktober 1982 i Phoenix, Arizona). Han er en amerikansk skuespiller og ble interessert i å spille allerede i en alder av 12 år. Han flyttet til Los Angeles da han var 18 for å spille. Matt spiller hovedrollen i TV-serien Kyle XY. Han spiller også i en rekke andre filmer som Bram Stoker's Way of the Vampire, Camp Slaughter, Wannabe, Living the Dream, The Indian og Babysitter Wanted.
Das Westphälische Dampfboot
Das Westphälische Dampfboot var en sosialliberal og sosialistisk ukeavis som utkom under den tyske Vormärz. Første utgave utkom i januar 1844 under tittelen Weser-Dampfboot. Avisen skiftet navn til Das Westphälische Dampfboot i 1845.
Heine Richardsen
Heine Richardsen (født 1. september 1958) er en norsk tidligere embetsmann. Han var luftfartsdirektør og sjef for Luftfartstilsynet i en åremålsperiode på seks år fra 10. mai 2006 til 15. mai 2012. Fra 2017 var han administrerende direktør i FlyViking.
Richardsen er utdannet flymekaniker og flytekniker. Han var flyteknisk inspektør i Luftfartstilsynet fra 2004 til 2006. I tillegg fungerte han fra 2005 som stedlig leder av Luftfartstilsynet i Bodø.
I perioden 1998–2004 var han leder for SASs flytekniske avdeling og bakkeutstyrsverksted i Bodø. Han har arbeidet som flytekniker i Widerøes Flyveselskap fra 1981 til 1987 og i SAS fra 1988 til 2004. Fra 1990 til 1996 var Richardsen hovedtillitsvalgt for Norsk Flyteknikerorganisasjon i SAS.
Mensbeger
Menskopp eller mensbeger, også kalt kvinnekopp, damebeger og annet, er en liten, myk gummikopp som blir plassert nederst i skjeden for å samle opp blod og utflod under menstruasjonen. Koppen danner en forsegling mot skjedeveggen og holder seg på plass ved hjelp av vakuum. Den må tømmes noen ganger i døgnet, og normalt sett vaskes den med vann ved tømming.
Menskopp kan brukes av kvinner i alle aldre. Det lages i naturgummi, eller silikon for kvinner med lateksallergi.
Bruk
Menskopper kan brukes av alle kvinner, også av dem som ikke har debutert seksuelt. De kan dessuten benyttes av dem som bruker spiral eller pessar, og under alle sportsaktiviteter, men ikke under renselsen (blødningene og utfloden etter en fødsel).
Brun stubbebukk
Brun stubbebukk (Arhopalus rusticus) er en bille som tilhører familien trebukker (Cerambycidae). Den er nokså vanlig i barskogsområder i Sør-Norge.
Levevis
Larvene utvikler seg i nylig døde furustammer, sjeldnere gran. Eggene legges i barksprekker, nær bakken for stående trær, og larven lever først en tid under barken før den gnager seg inn i veden. Larveutviklingen tar 2–3 år. De voksne billene er nattaktive, og kommer gjerne til lys. Om dagen gjemmer de seg i barksprekker. Til tross for at de ikke tar næring til seg som voksne kan de leve opptil 45 dager.
Utbredelse
Arten er utbredt over praktisk talt hele den palearktiske sone, unntatt de nordligste delene. I Norge finnes den nord til det sørligste Nordland.
Eva Mendes
Eva Mendes (født 5. mars 1974 i Miami i Florida) er en amerikansk skuespiller. Hun begynte som skuespiller på slutten av 1990-tallet og ble kjent etter en rekke roller i flere store Hollywood-filmer, inkludert 2 Fast 2 Furious, Hitch, Training Day, We Own the Night og The Spirit.
Publius Annius Florus
Publius Annius Florus var en romersk dikter som var en venn av keiser Hadrian.
Verkene Virgilius orator an poeta, De qualitate vitae og De rosis tillegges ham. I det førstnevnte verket står det at forfatteren var født i Afrika.
Han er kanskje den samme som historikeren Florus.
Ioniseringsenergi
Ioniseringsenergi (også kalt ionisasjonspotensial) er energi som kreves for å fjerne ett elektron fra atomet eller molekylet som elektronet er bundet til. Ioniseringsenergi måles i elektronvolt (eV).
Elektronet kan i det enkelte atomet (hydrogenatomet) være bundet i forskjellige baner, n, gitt ved bindingsenergien: der k er 13,6 eV.
For molekyler definerer en ioniseringsenergi som den minste energi et molekyl i gassfasen må tilføres for at elektron skal kunne frigjøres fra molekylet. Det dannes dermed et positivt ladd molekylion. Ioniseringsenergi kan derfor også defineres som den minste energien som må til for å danne et positivt ladet ion.
Rashtrapati Bhavan
Rashtrapati Bhavan («Presidentens hus» eller «Presidentens palass» på sanskrit) er den indiske presidentens embedsbolig. Den ligger i hjertet av et område kjent som Lutyens' Delhi, i Indias hovedstad New Delhi. Frem til 1950 var bygningen kjent som «Visekongens hus» og fungerte som residens for visekongen av India. Det er den største embedsboligen for statsoverhoder i verden.
Konstruksjon
Lutyens og Baker fikk i oppdrag å arbeide med visekongens hus og sekretariatene. Selv om de stod på god fot med hverandre i starten, begynte de senere å krangle. Baker fikk i oppdrag å arbeide med de to sekretariatbygningene som stod foran visekongens hus. Det ble besluttet tidlig i designprosessen at visekongens hus skulle flyttes fra den opprinnelige beliggenheten på toppen av Raisina Hill. Den opprinnelige planen gikk ut på at visekongens hus skulle ligge på toppen av bakken, mens sekretariatene skulle ligge lenger nede. Det ble besluttet å flytte bygget 366 meter tilbake og plassere begge bygningene på toppen av platået. Til tross for at Luytens ønsket å ha visekongens hus lenger opp i bakken, ble han tvunget til å flytte den tilbake fra den tiltenkte beliggenheten på grunn av uenighet med Baker. Etter ferdigstillingen av palasset kjempet Lutyens mot Baker fordi førstnevnte mente at utsikten mot palassets forside hadde blitt dårligere som følge av veiens store helningsvinkel.
Lutyens reiste mellom India og England nesten hvert år i 20 år for å arbeide med byggingen av visekongens hus i begge land. Lutyens måtte redusere bygningens størrelse fra 13 til 8,5 millioner kubikkfot (240 000 kvadratmeter) på grunn av Lord Hardinges budsjettbegrensninger. Enda han hadde krevd at kostnader skulle kuttes, ønsket han likevel at bygget skulle beholde en viss seremoniell storhet.
Bruk av indisk arkitektur
Forskjellige indiske design ble brukt i bygningen. Disse inkluderte flere runde steinbassenger på toppen av palasset, ettersom vannelementer utgjør en viktig del av indisk arkitektur. Det ble også brukt en tradisjonell indisk chujja eller chhajja, som tok plassen til en frise i klassisk arkitektur; det var en skarp, tynn, utstående element som strakte seg 2,4 meter ut fra bygningen og skapte dype skygger. Chhajjaen stoppet skarpt sollys fra å komme til vinduene, og stoppet også regn i monsunperioden. På taklinjen var det flere såkalte chhatrier (forhøyede, kuppelformede paviljonger brukt som en element i indisk arkitektur; chhatri betyr «paraply» på norsk), som bidro til å bryte opp utseendet til den flate delen av taklinjen som ikke var dekket av kuppelen. Lutyens benyttet indiske arkitekturelementer, men brukte dem varsomt og effektivt gjennom hele palasset. Andre indiske elementer var statuer av elefanter og fonteneskulpturer av kobraer i palassets mange hager. Den britiske skulptøren Charles Sargeant Jagger, kjent for sine krigsminnesmerker i Storbritannia, utformet elefantene på hjørnene av støttemurene samt basrelieffer rundt fundamentet til Jaipursøylen.
Palasset hadde også gitre laget av rød sandstein, kalt jalier. Disse jaliene var inspirert av indisk design. Forsiden av palasset, på østsiden, har tolv uregelmessig fordelte søyler med kapiteler i Delhi-ordenen. Disse kapitelene har en blanding av akantusblader og de fire hengende, indiske bjellene. De indiske tempelklokkene er en del av kulturen i indiske religioner som for eksempel hinduisme og buddhisme. Ideen kommer fra en jaintempel i Moodabidri i Karnataka. Det finnes en klokke på hvert hjørne på toppen av søylen. Det ble sagt at ettersom klokkene var tause ville ikke det britiske styret i India ta slutt. Forsiden av Rashtrapati Bhavan har ikke vinduer, bortsett fra fløyene.
Lutyens la til flere små personlige detaljer, blant annet fikk han et område i hageveggene og to ventilatorvinduer i statsrommet (stateroom) til å se ut som brillene som han brukte. Visekongens gartnerbolig (Viceregal Lodge) ble hovedsakelig ferdigstilt i løpet av 1929, og (sammen med resten av New Delhi) offisielt innviet i 1931. Det er interessant å merke seg at bygningen ble ferdig i løpet av 17 år og bare 18 år senere ble India uavhengig. Etter Indias selvstendighet i 1947 fortsatte generalguvernøren, nå i seremoniell stilling, å bo der. Han ble i 1950 etterfulgt av presidenten da India ble republikk og huset ble omdøpt til «Rashtrapati Bhavan».
Lutyens forklarte at kuppelen er inspirert av Pantheon i Roma. Det er også tilstedeværelse av mogulske og europeiske koloniale arkitekturelementer. Alt i alt skiller bygget seg klart fra andre samtidige britiske, koloniale symboler. Det har 355 dekorerte rom og en gulvflate på 19 000 m². Bygningen består av 700 millioner teglstein og 3,5 millioner kubikkfot (85 000 m³) med stein, med minimalt bruk av stål.
På innsiden av palasset
Palasset er utformet rundt en stort åpent plass, men det er mange åpne gårdsplasser og åpne inneområder på innsiden av palasset. Det er en egen fløy for visekongen og en annen fløy for gjester. Visekongens fløy er et separat fireetasjes hus i seg selv, med egne gårdsplasser innenfor. Fløyen var så stor at den første presidenten i India bestemte seg for ikke å bo der, en tradisjon som ble fulgt av etterfølgende presidenter. I midten av palassets hoveddel, under den største kuppelen, ligger Durban Hall, som var kjent som Throne Room under britisk styre da den hadde troner for visekongen og hans kone. Interiøret i dette rommet og nesten alle rommene i palasset er nakent, og er avhengig av murverket og utformingene for å vise strenghet fremfor intrikat dekorasjon. Søylene i hallen er laget i «Delhi»-ordenen som kombinerer vertikale linjer med motivet av en bjelle. De vertikale linjene fra søylen ble også brukt i frisen rundt rommet, noe som ikke kunne vært gjort med en av de tradisjonelle greske søyleordenene. I hallen henger også en lysekrone fra taket i 33 meters høyde. I hver av de fire hjørnene i hallen finnes det et rom. Nærmere bestemt er det to statlige salonger, to statsrom for kveldsmat og statsbiblioteket. Det finnes også andre rom som for eksempel mange loggiaer (gallerier med åpne omgivelser på den ene siden), som vender inn mot gårdsplassene, samt en stor spisesal med et veldig langt bord, stuer, biljardrom, et stort ballrom og trapper. Det finnes også flotte vannelementer rundt om i palasset, blant annet ved visekongens trapp, der det er åtte marmorløver med rennende vann som samles i seks bassenger. Løvene symboliserer Storbritannia ettersom løven ofte ble brukt til dette formål under britenes styre. Et rom har også et spesielt område som ligger under åpen himmel, og dette området slipper inn mye av det naturlige lyset.
Kuppelen
Kuppelen i midten består av en blanding av engelsk og indisk stil. I midten var det en høy kuppel i kobber plassert på toppen av en trommel som skiller seg ut fra resten av bygningen, på grunn av høyden. Kuppelen ligger nøyaktig i midten av diagonalene mellom de fire hjørnene av bygningen. Den er mer enn dobbelt så høy som resten av bygningen. Høyden på kuppelen ble oppført av Lord Hardinge i bygningsplanen i 1913. Kuppelen kombinerer klassisk og indisk stil. Lutyens sa at designet kom fra kuppelen i Pantheon i Roma, men det er også mulig at kuppelen ble modellert etter den store stupaen i Sanchi. En veranda går rundt kuppelen med jevnt fordelte søyler som støtter kuppelen, med et åpent område mellom søylene. Siden dette går igjen rundt hele kuppelen, ser den «flytende» ut fra alle vinkler sett gjennom den varme disen over Delhi. Det armerte betonglaget ytterst på kuppelen begynte å ta form ved begynnelsen av 1929. Den siste steinen i kuppelen ble lagt den 6. april 1929. Den siste kobberbekledningen på kuppelen ble imidlertid lagt først i 1930.
Beliggenhet
Hovedinngangen til Rashtrapati Bhavan er kjent som Gate 35 og ligger på Prakash Vir Shastri Avenue, som skiftet navn fra North Avenue i november 2002. Omdøpingen skjedde til minne om politikeren Prakash Vir Shastri, som gjorde tjeneste her i løpet sin tid som parlamentsmedlem for delstaten Uttar Pradesh.
Gades Institutt
Gades Institutt er et laboratoriemedisinsk institutt tilknyttet Haukeland universitetssykehus og Universitetet i Bergen.
Virksomhet
Instituttet arbeider med medisinske fag og odontologiske fag innen spesialitetene rettsmedisin/rettsodontologi, patologi, mikrobiologi og immunologi.
Instituttet har diagnostisk virksomhet ved Haukeland universitetssykehus, samt forskning og undervisning ved det medisinske fakultetet ved Universitetet i Bergen. Instituttet er kjent for sin rettsmedisinske virksomhet.
Historie
Opprinnelsen til Gades Institutt skriver seg fra Fredrik Georg Gade (1855–1933) som i 1905 stiftet et legat på 150 000 kroner til opprettelsen av et patologisk-anatomisk laboratorium ved Bergens kommunale sykehus. De første lokalene ble ferdig i 1911 og instituttet ble innviet 15. mars 1912 med navnet Dr.med. F.G. Gades Pathologiske Institut.
Ved 100-årsjubiléet for legatstiftingen i 2005 var det landets største offentlige laboratorium for patologi. Man foretok nær 200 000 bakteriologiske undersøkelser, nær 280 000 prøver av virus og omtrent 300 000 prøver vedrørende immunologi; ved patologisk ble her utført 800 obduksjoner hvert år, 37 000 vevsprøver og 55 000 prøver for kreft.
I 1982 flyttet rettsmedisin og patologi til sentralblokken ved Haukeland universitetssykehus, mens mikrobiologi og immunologi er lokalisert til den nye laboratorieblokken som var ferdig i 2009.
Terje Hauge
Terje Hauge (født 5. oktober 1965 i Bergen) er en norsk fotballdommer som dømte for Olsvik IL frem til han la opp som toppdommer i 2010. Han ble deretter dommerutvikler i Norges Fotballforbund og arbeidet for Hordaland Fotballkrets. Fra 2015 er han dommersjef i Norges Fotballforbund.
Han har dømt 301 kamper i Tippeligaen (oppdatert per 7. november 2010) og Hauge ba selv om å få dømme Viking Fotballklubb i sin avskjedskamp 7. november 2010 hjemme mot Kongsvinger Idrettslag.
Hauge er tildelt Kniksenprisen som årets dommer to ganger (2004 og 2007) og Kniksens Hederspris i 2010.
Mesterskap
Hauge har dømt NM-finalen i 1996 og i 2003, UEFA Super Cup-finalen i 2004, samt semifinalen i Mesterligaen mellom PSV Eindhoven og Milan i 2005, og finalen i Mesterligaen i 2006.
Mesterligaen 2006
Terje Hauge, Steinar Holvik og Ole Hermann Borgan ble oppnevnt til å dømme finalen mellom Arsenal og Barcelona 17. mai 2006 av UEFA.
Hauges faste assistentdommer, Borgan, fikk ikke delta i finalen i Champions League 2006 etter at han stilte opp på et bilde for en lokalavis, iført drakten til Barcelona. Arild Sundet ble oppnevnt som erstatter og gjennomførte kampen prikkfritt.
I selve kampen viste Hauge ut Arsenals keeper, Jens Lehmann, tidlig i kampen. Hauge fikk kritikk for at han ikke anvendte fordelsparagrafen, da Barcelona lagde mål i neste trekk. Barcelona fikk frispark like utenfor 16-meteren og målet ble ikke godkjent. I denne situasjonen kunne han heller gitt Barcelona fordel og gitt Lehmann gult kort.
Senere i kampen filmet Arsenal-spilleren Emmanuel Eboué seg til et frispark som endte med at Arsenal tok ledelsen 1–0, etter scoring av Sol Campbell. Frisparkavgjørelsen ble tatt av assistentdommer Steinar Holvik, da situasjonen var like ved sidelinjen. Utligningsmålet til Barcelona skulle også bli omdiskutert. Mange mente det var offside, men tv-bildene kunne ikke gi noe endelig svar på om avgjørelsen var riktig eller ikke. På bakgrunn av disse hendelsene ble kampen og den norske dommertrioen mye diskutert i etterkant.
FIFA-sjef Sepp Blatter rettet kritikk mot den norske dommeren etter kampen. Andre, som daværende UEFA-sjef Lennart Johansson og den norske dommersjefen Rune Pedersen, støttet på sin side Hauge.
London School of Hygiene and Tropical Medicine
London School of Hygiene and Tropical Medicine (LSHTM, kalles ofte bare London School, «Londonskolen for hygiene og tropemedisin») er et kollegium under University of London.
Historie
Det var opprinnelig plassert på Albert Dock Seamen's Hospital i London Docklands. Like før denne undervisningen i tropisk medisin hadde blitt påbegynt i 1899 på ekstramuralskolen i Edinburgh og enda tidligere ved Londons Livingstone College grunnlagt i 1893 av Charles F. Harford-Battersby (1865-1925). Før han holdt foredrag på St George's Hospital i London, i 1895, ga Livingstone College Manson sin første mulighet til å undervise i tropisk medisin. Mansons tidlige karriere var som en lege i Fjernøsten hvor han utledde den korrekte etiologien av filariasis, en parasittisk vektorbasert sykdom, overført gjennom en myggbit. Da han kom tilbake til London, ble han utnevnt til medisinsk rådgiver til kolonistyret. Han trodde sterkt at leger skulle trenes i tropisk medisin for å behandle britiske koloniale administratorer og andre som arbeider i hele Storbritannias tropiske imperium. Han oppmuntret og mentoriserte Ronald Ross i løpet av denne perioden for å avdekke malariets korrekte etiologi, som Ross senere oppdaget i 1897, og vunnet Nobelprisen for hans innsats. Den opprinnelige skolen ble etablert som en del av Seamen's Hospital Society. I 1902 skrev velsmakeren Petit følgende om insititisjonen i et brev til Sir Francis Lovell (dekan på skolen), sitert i The Times. Denne institusjonen, mens det er rikelig for studenter av sykdommer som nærmer seg øst, vil være middel til å bringe de vestlige og østlige sinnene sammen for å ha råd til hjelpen til lidelsen Øst, og dermed sementere denne forening av hjerter. [9] Det er pr. 2005 omkring 1600 studenter, samt at det gis fjernundervisning til omkring 7000 persner.
Soi
Soi (thai: ซอย) er betegnelsen på en sidegate i thailandske byer. Hovedgatene kalles Thanon (thai: ถนน)og har navn, og langs begge sider av hovedgaten vil der være soier som er nummererte.
Mange soier har egne navn, men disse brukes sjelden ettersom det er lettere å navigere ut ifra nummer enn fra navn: Oddetalls-soier ligger på venstre side av veien, og partalls-soier på høyre side av veien i stigende rekkefølge. Hvis man vet tallet på soien man skal til,e r det bare å følge nummerne, og dersom nummerne er høyere enn den soien man skal til, vet man at man har gått for langt. Soier som er nær hverandre nummerisk, kan ligge veldig langt fra hverandre fysisk. Langs Sukhumvit-veien i Bangkok er det f.eks. langt flere oddetalls-soier enn partalls-soier, noe som gjør at Soi Sukhumvit 53 ligger rett overfor Soi Sukhumvit 36.
Ordet «sidegate» er en dårlig oversettelse av ordet soi, fordi det gir inntrykk av at det er snakk om en veldig liten gate. I mange tilfeller kan dette stemme, mens i andre kan en soi være en svært bred vei, med mer enn ét felt i hver kjøreretning, og egne soier.
Sounds of the Universe
Sounds of the Universe er et album av Depeche Mode, utgitt i Europa 20. april 2009 og 21. april i USA og Canada.
Antigonis pharsalia
Utseende
En middelsstor sommerfugl. Oversiden er brunsvart med noen små, gule flekker. Forvingens underside er farget i oransje og svart, med grå vingespiss. Bakvingen er gråspraglete.
Utbredelse
Arten er utbredt i Brasil og Guyana.
Riksalarm
Historie
Tidligere var systemet basert på e-post til spesielt utvalgte PC-er ved politiets operasjonssentraler. Det var teksten i emnefeltet som anga hvilken alarmtype som gjaldt. Dette systemet sviktet fullstendig under terrorangrepene mot Regjeringskvartalet og Utøya den 22. juli 2011, men skal nå være vesentlig forbedret.
Gulatinget
Gulatinget (norrønt: Gulatingslo̧g) er en av de viktigste institusjonene fra eldre norsk historie. Det kan ikke angis med sikkerhet når det første Gulatinget ble holdt, da man antar at Norges skrevne historie ikke går så langt tilbake i tid.
Gulating (egentlig Gulatingslag) er i dag Gulating lagdømme, rettskretsen for Gulating lagmannsrett. Denne domstolen er en direkte arvtager etter det gamle Gulatinget.
Teori og historie
En teori er at Gulatinget opprinnelig var et lovsamfunn som var sammensatt av tre eller flere forhistoriske småland styrt av småkonger, slik Norge var før det ble samlet til ett rike. Tinget har fått navn etter stedet Gulen og/eller gården/halvøya Guløy, som tidligere tilhørte den nordligste bygden i Hordafylke.
Snorre Sturlason skrev at Håkon den gode satte Gulatingsloven med råd av Torleiv Spake, men dette må i såfall være en revisjon. Alltinget på Island omkring 930 hadde Gulatinget som forbilde for Ulvljotsloven, og Robberstad mener Gulatinget ikke kan ha vært nytt på den tiden. Norske historikere lærer gjerne at Harald Hårfagre sto for loven, men islendingene motsier dette og argumenterer for at de på den tiden gjerne ville så langt unna Hårfagre som mulig. Islendingene hevder at de trolig ønsket en lov lik den som var på Vestlandet før Hårfagres tid og slaget ved Hafrsfjord, og i såfall må loven være eldre enn fra 870. Det sammenfaller også med teorien om hvordan tinget opprinnelig var sammensatt, selv om det kan være vanskelig å bevise.
På sitt bredeste dekket tinget området fra Lyngør i sør, og nord til og med Sunnmøre. Gulatingsloven gjaldt også en tid for fjellbygdene i Valdres og Hallingdal, trolig også en tid i Numedal og Vest-Telemark, og vestover til Færøyene og Shetland. Kilder fra 1100-tallet sier at Gulatingsloven gjelder for mange bygder mellom «sjølandet» og «opplandet» slike som Valdres og Hallingdal. Valdres og Hallingdal må ifølge Robberstad ha hørt under Gulatingsloven også tidligere fordi de ble lagt under Stavanger bispedømme i 1125 da det ble opprettet som Norges andre bispedømme. Landsloven av 1274 slo fast at Valdres, Hallingdal, Valle (i Setesdal) og «Otradal» (Bygland) skulle ha utsendinger til Gulating. Til å begynne med var nok utbredelsen mindre, kanskje dagens Hordaland og Sogn og Fjordane. Det er også noen forskere som hevder at Hordaland og Rogaland gikk sammen i et lovforbund de kalte Njardarlag før Gulatinget ble til.
Geografisk utstrekning
Mens Gulatinget omfattet bare Hordaland, Sogn og Fjordane møtte trolig alle voksne, våpenføre og frie menn. Da Egdafylket (Agder), Rygjafylket (Rogaland) og Sunnmøre kom under Gulatinget ble det trolig umulig å la alle møte og i stedet ble det valgt utsendinger, omkring 400 valgte sendemenn. Flest fra Hordaland og Rogaland med rundt 100 hver. For Sunnmøre var tallet delvis oppgitt til «så mange som ville». I tillegg kom det mange andre tilreisende og alle kunne møte opp for å legge frem saker. Noen møtte opp for å drive handel. Gulatingsloven gjaldt opprinnelig for Vestlandet til og med Nordfjord. Sunnmøre hørte opprinnelig til Frostatingslovens område, og ble trolig en gang på 1100-tallet overført til Gulatingsloven. Egil Skallagrimssons saga nevner de tre fylkene Firðafylki, Sygnafylki og Horðafylki. Historia Norvegiæ sier at Gulatinget omfatter Agder, Rogaland, Sogn, Fjordane og Sunnmøre samt Valdres og Hallingdal. Magnus Lagabøtes landslov fra 1274 nevner dessuten Bygland og Setesdal.
Tusenårsstedet Gulatinget
Det har vært sådd tvil om hvor selve tingstedet har vært, selv om Guløy ved Flolid er eneste stedsnavn som er nevnt som tingsted i skriftlige kilder og muntlige overleveringer/lokal tradisjon. Noen hevder at det kan ha ligget i Eivindvik da det her er bevart to steinkors, men det kan ikke dokumenteres at disse har med tingstedet å gjøre. Flolid noen kilometer innenfor Eivindvik er den mest sannsynlige plass der tinget kan ha vært holdt. Her er det reist et monument over tingstedet laget av billedhoggeren Bård Breivik. Det består av «Tingveggen», «Tinghella» og «Eldsirkelen», og ble høytidelig åpnet siste helgen i august 2005.
Branko Đurić
Branko Đurić (født 28. mai 1962) er en skuespiller og regissør fra Bosnia-Hercegovina. Hans far var serbisk og hans mor var bosnjak. Hans første suksess kom med TV-serien Top Lista Nadrealista på 1980-tallet.
Noen av hans mest kjent filmer inkludere:
Han hadde også stor suksess med TV-seriene Naša mala klinika og Pet minuta slave i Kroatia.
VM i landeveissykling – Mennenes landeveisritt for amatører
VM i landeveissykling – Mennenes landeveisritt for amatører ble første gang arrangert i 1921. I 1996 ble det erstattet av U23-rittet.
Moderne engelsk
Moderne engelsk språk (engelsk: Modern English) er den formen for engelsk som har blitt talt siden det store vokalskifte, ferdig omkring 1550.
Til tross for noen forskjeller i vokabularet er tekster fra det 17. århundre, slik som verker av William Shakespeare og King James-bibelen, ansett for å være i moderne engelsk, eller mer spesifikt, tidlig moderne engelsk.
Moderne engelsk har en rekke dialekter talt i forskjellige land rundt om i verden. De fleste av disse er likevel innbyrdes forståelig. Blant annet amerikansk engelsk, australsk engelsk, britisk engelsk, canadisk engelsk, karibisk engelsk, irsk engelsk, indisk engelsk, newzealandsk engelsk, filippinsk engelsk, singaporsk engelsk og sørafrikansk engelsk. Disse dialektene kan en møte på ved forskjellige sammenhenger; for eksempel, mange amerikanske skuespillere i Hollywood eller historiske eller mytiske episke dikt benytter seg ofte av britisk-avledede aksenter mens mange britiske, australske og fremmedspråklige ikke-engelsktalende internasjonale popsangere synger med en industrinøytral amerikansk aksent for å appellere til den internasjonale befolkningen.
Ifølge Ethnologue er det over 508 millioner som snakker engelsk som første- eller andrespråk per 1999, et nummer som kun overgås av kinesisk hvis man tenker på antall som snakker språket. Imidlertid snakkes kinesisk innenfor et geografisk mindre område som hovedsakelig innbefatter fastlandet i Kina, Taiwan og Singapore og et anselig immigrantsamfunn i Nord-Amerika. Engelsk derimot er snakket over et vidstrakt område, blant annet i Storbritannia, Irland, Canada, Amerikas forente stater, Australia, New Zealand, India, Pakistan og Sør-Afrika. Engelskens store antall talere, samt dens globale tilstedeværelse, har gjort engelsk til et vanlig språk å bruke innen f.eks. forretninger.
Entrenett
Entrenett er et nett i kraftig tauverk. Maskevidden er ca. 15-20 cm. Entrenett brukes som et redningsmiddel til sjøs. Det henges over rekka og ned i sjøen slik at det blir mulig for personer i sjøen eller i mindre båter å ta seg ombord. Entrenett kan være den eneste muligheten for å få et større antall personer ombord i urolig sjø. Den nødstedte må imidlertid være sterk nok til å klatre opp eller mannskap fra hjelpefartøyet må ta stor egen risiko ved å klatre ned for å hjelpe.
Mitch McConnell
Addison Mitchell «Mitch» McConnell jr. (født 20. februar 1942 i Tuscumbia i Alabama) er en amerikansk republikansk senator som representerer delstaten Kentucky. McConnell har en bachelorgrad i statsvitenskap fra University of Louisville, og juristutdannelse fra University of Kentucky. Han stilte til valg til Senatet i 1984, og vant med 0,5 % margin over den sittende senator, Walter Dee Huddleston fra Demokratene. McConnell ble gjenvalgt i 1990, 1996, 2002, 2008, 2014 og 2020. McConnell, som regnes som en prinsippfast konservativ, har vært leder av republikanernes partigruppe siden 3. januar 2007.
Materiale
Materiale brukes for å fremstille et produkt. Det finnes ulike typer materiale. Bruksområdene er mange. Materialer brukes som komponenter, blandemateriale eller tilsetningsstoffer. Et materiale kan være følgende:
Svart stubbebukk
Svart stubbebukk (Asemum striatum) er en bille som tilhører familien trebukker (Cerambycidae). Den er utbredt over hele Norge.
Utseende
En middelsstor (10–22 mm), avlang og litt flat, brunsvart trebukk med korte antenner. Antennene er bare ca. 1/3 så lange som kroppen. Hodet er kort og bredt, fasettøynene temmelig små og nyreformede. Pronotum er mye bredere enn langt og nærmest ovalt, noe smalere i den fremre delen. Dekkvingene er parallellsidige med markerte, rettvinklede skuldre, hver vinge med to lengderibber. Overflaten er læraktig. Beina er korte og mørke.
Levevis
Larvene utvikler seg helst i furuer som har vært døde noen år, den skiller seg slik fra slektningen brun stubbebukk som foretrekker ganske nylig døde trær. Hunnene legger også gjerne egg i stubber som står igjen etter hogst, slik er ikke arten så utsatt som mange andre trebukker for moderne skogbruk. Brannskadede trær er også ofte brukt av denne arten. Larvene lever nær bakkenivå og kan også gnage seg ned og ut i røttene. Larveutviklingen tar 2-3 år. De voksne billene er aktive i mai-juli. De er nattaktive, om dagen kan man finne dem under løs bark.
Utbredelse
Arten er utbredt over praktisk talt hele den palearktiske sone, også i Nord-Amerika. I Norge finnes den over alt der det vokser bartrær, og er en av våre vanligste trebukker.
Tauno Kovanen
Tauno Into Kovanen (20. juni 1917 i Kuru, død 9. februar 1986 i Lahtis) var en finsk bryter som deltok i de olympiske leker 1952 i Helsingfors.
Kovanen vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den tyngste vektklassen, tungvekt over 87,0 kg, i gresk-romersk stil bak Johannes Kotkas fra Sovjetunionen og Josef Ruzicka fra Tsjekkoslovakia.
Østen er rød
«Østen er rød» (kinesisk: 东方红; pinyin: Dōngfāng Hóng) er en sang som de facto ble Folkerepublikken Kinas nasjonalsang under kulturrevolusjonen, særlig i dens første fase i 1960-årene.
Teksten tilskrives bonden Li Youyuan fra det nordlige Shaanxi i 1942, og melodien er avledet fra en lokal folkesang Ride den hvite hest (Qí báimǎ 骑白马) i den provinsen. Det heter at han ble inspirert av å se soloppgangen en vakker dag. Den ble publisert første gang av «Yan'ans Dagblad» (Yan'an Ribao 延安日报) i 1944 som en hyldest til Mao Zedong.
Balham (London)
Balham er et område i Wandsworth i sørlige London. Det er et forstadsområde innenfor indre London, mellom Tooting og Clapham, med mange viktorianske terrassehus. Stedet er populært som område og boligprisene i området er høye.
Østen er rød
Klokken i det britiskbygde Shanghais gamle tollhus ble under kulturrevolusjonen omstilt slik at den slo tonene til Østen er rød, i stedet for de tonene som lød fra Palace of Westminster.
Sangen ble spilt til stadighet gjennom det landsdekkende høytaleranleggsystemet som gjennomtrengte hver by og hver landsby, der det ble sendt propaganda fra morgen til kveld. Sendingene begynte med «Østen er rød» spilt på klokkespill med klokker som gikk tilbake til de stridende rikers tid i tidlig kinesisk historie, og ble avsluttet med «Internasjonalen». Skoleelever og studenter begynte hver undervisningsdag med unison avsynging av denne sangen. Under kulturrevolusjonen ble Tian Han, forfatteren av den offisielle nasjonalsangen «De frivilliges marsj», utrensket og kastet i fengsel der han kort etter døde, og den sangen var ikke lenger i bruk.
Balham (London)
Historie
Stedet ble etablert en gang på 700-tallet i angelsaksisk tid som Baelgenham. Det daværende stedsnavnet hadde antagelig en betydning i retningen av «rund eller avrundet inngjerding» da skogen dekket det meste av området. Balham Hill og Balham High Road følger den romerske veien Stane Street, som gikk til Chichester og nå inngår i A24. På 1600-tallet ble det omtalt på kart som Ballam, Balham Hill eller Balham Manor. Landsbyen lå da i sognet Streatham. Det forble en ubetydelig grend fram til midten av 1770-tallet da de første store husene for rike londonborgere begynte å komme på Balham Hill. Utviklingen til det moderne Balham begynte etter at Balham stasjon ble åpnet i 1856.
Siden 1950-tallet har Balham vært et tyngdepunkt for det polske samfunnet i London. White Eagle Club er et aktivt polsk samfunnshus, med tradisjonell dansekveld på lørdager som trekker mennesker fra hele byen. På den andre siden av veien fra klubben ligger en katolsk kirke hvor polsk er liturgisk språk. Andre nasjonaliteter som er sterkt representert i området er somalere, pakistanere og brasilianere.
Harry Potter og Føniksordenen
Harry Potter og Føniksordenen er den femte boka i J.K. Rowlings Harry Potter-serie. På engelsk het den Harry Potter and the Order of the Phoenix og kom ut sommeren 2003. Den norske oversettelsen kom senere samme år og er ved Torstein Bugge Høverstad.
Østen er rød
Østen er rød er også et episk synge- og dansespill som hyller kommunismen, særlig Mao Zedongs tanker. Den ble til i Kina tidlig i 1960-årene, og en filmversjon ble lansert i 1965. Musicalen gjengir Det kinesiske kommunistpartis historie under Mao Zedong. Musicalen er fremdeles (2007) tilgjengelig på CD og video.
Melodien ble senere inkorporert i den kjente pianokonserten Guleelven i 1969 av Yin Chengzong, som var basert på Guleelv-kantaten av Xian Xinghai.
På grunn av sin sterke historiske tilknytning til kulturrevolusjonen ble sangen hørt sjeldnere og sjeldnere under Deng Xiaoping fra sent i 1970-årene. Den fremføres imidlertid gjerne på turiststeder for såkalt «Rød turisme», som for eksempel i Yan'an. I dag er den blitt fortrengt av den gamle nasjonalsangen, «De frivilliges marsj», ikke nevner verken Mao eller Kommunistpsartiet ved navn.
Dōngfāng Hóng (Østen er rød) var også navn på en rekke kinesiske satellitter. Kinas første satellitt, den 173 kg tunge Dong Fang Hong 1 som ble skutt opp i 1970, hadde med seg en radiosender som kringkastet sangen i 28 dager.
Harry Potter og Føniksordenen
Handling
Bemerk: begrep og navn i teksten som verken er forklart eller linket, er forklart i artiklene om tidligere bøker.
Johannes Kotkas
Johannes Kotkas russisk: Йоханнес Йоханнесович Коткас (født 3. februar 1915 i Tartu, død 8. mai 1998) var en estisk bryter som deltok i de olympiske leker 1952 i Helsingfors for Sovjetunionen
Os flyplass, Vaksinen
Os flyplass, Vaksinen (også kalt Ulven flyplass) er en flyplass i Os kommune i Hordaland. Flyplassen på vestsiden av Ulvenvatnet ved tettbebyggelsen Ulven, ca. 5 km (langs vei) fra Osøyro. Det er mye høyt terreng rundt flyplassen så det er ikke anbefalt å bruke den uten å ha gjort seg godt kjent på forhånd.
Flystripen blir brukt av flyklubben Os Aero klubb, blant annet er det mye seilflyaktivitet på plassen.
Harry Potter og Føniksordenen
Sommerferien
Som de andre Harry Potter-bøkene starter boka i Hekkveien, der Harry bor hos tanten og onkelen sin. Harry har tidligere samme sommer (se slutten av Harry Potter og Ildbegeret) vært vitne til den onde fyrst Voldemorts gjenoppstandelse, og frykter at det bare er et spørsmål om tid før den grusomme trollmannen annonserer sin tilbakekomst for hele verden – så vel for gomper (umagiske) som for trollmenn/hekser. Imidlertid er Harry stresset fordi han ikke hører noe, verken fra Voldemort eller fra vennene sine, Hermine Grang og Ronny Wiltersen.
Ernst Bohle
Ernst Wilhelm Bohle (født 28. juli 1903 i Bradford i England, død 9. november 1960 i Düsseldorf) var en tysk økonom, nasjonalsosialist og general i SS (SS-Obergruppenführer). Han var leder (Gauleiter) for nazistpartiets utenlandsorganisasjon (NSDAP/AO) fra 1933 til 1945 og medlem i Riksdagen i Det tredje riket.
Johannes Kotkas
Kotkas ble olympisk mester i bryting under Sommer-OL 1952 i Helsingfors. Han vant den tyngste vektklassen, tungvekt over 87,0 kg, i gresk-romersk stil foran Josef Ruzicka fra Tsjekkoslovakia og finske Tauno Kovanen.
Ernst Bohle
Bakgrunn
Bohles far var skolelærer og ingeniør som hadde emigrert til England, men flyttet med familien til Cape Town da Bohle var tre år.
Ernst Bohle studerte statsvitenskap og handel/administrasjon i Köln og Berlin og ble uteksaminert fra Handelshøyskolen i Berlin i 1923. Han giftet seg med Gertrud Bachmann i november 1925 og arbeidet med eksport og import i Rhinland fra 1924 til 1930. Bohle arbeidet som direktør for et stort bilfirma i Hamburg fra 1930 til juni 1933.